Roedd **John Lloyd Davies** (1 Tachwedd 1801 – 21 Mawrth 1860) yn gyfreithiwr ac yn wleidydd Cymreig a wasanaethodd fel Aelod Seneddol Ceidwadol Aberteifi rhwng 1855 a 1857

Bywyd Personol
--------------

Ganwyd Davies yn Aberystwyth yn fab i Thomas Davies.

Bu’n briod ddwywaith. Ym 1825 priododd Anne unig blentyn John Lloyd, ystâd Alltyrodyn, Bangor Teifi, bu iddynt un mab. Bu Anne farw ar 9 Rhagfyr 1853. Ym 1857 priododd Elizabeth Bluett merch Thomas Bluett Hardwick o Tytherington Grange, Swydd Gaerloyw, bu iddynt dau fab.

Gyrfa
-----

Bu Davies yn gweithio fel clerc dan erthyglau yn Aberystwyth, roedd bod yn glerc dan erthyglau yn brentisiaeth ar gyfer cymhwyso fel cyfreithiwr. Wedi cymhwyso symudodd i Gastellnewydd Emlyn i gychwyn cwmni cyfreithiol.

Trwy ei briodasau daeth yn sgweier ar ystadau Alltyrodyn ac wedyn Tytherington Grange.

Bu’n ynad heddwch ar feinciau siroedd Caerfyrddin a Cheredigion. Fel tirfeddiannwr ac ynad heddwch bu’n un o wrthwynebwyr pennaf ymgyrch Beca yn ardal Llandysul.

Bu’n gyfarwyddwr Cwmni Rheilffordd Caerfyrddin ac Aberteifi a oedd yn ceisio adeiladu cysylltiad rheilffordd i’r ddwy dref .

Gyrfa Wleidyddol
----------------

Wedi marwolaeth Pryse Loveden, AS Rhyddfrydol Aberteifi, ym 1855 bu isetholiad i ethol olynydd iddo. Safodd John Evans ar ran y Rhyddfrydwyr a Davies ar ran y Ceidwadwyr. Yn annisgwyl enillodd Davies o drwch y blewyn.

| Isetholiad Bwrdeistrefi Aberteifi 1855 
nifer etholwyr = 849 |
| --- |
| Plaid | Ymgeisydd | Pleidleisiau | % | ±% |
|
|  | Ceidwadwyr | John Lloyd Davies | 298 | 51.1 |  |
|  | Rhyddfrydol | John Evans | 286 | 48.9 |  |
| **Mwyafrif** | 12 |  |  |
|  | Ceidwadwyr yn **disodli** Rhyddfrydol | **Gogwydd** |  |  |

Penderfynodd beidio ag amddiffyn y sedd yn etholiad cyffredinol 1857. Y ddau beth mwyaf nodweddiadol am ei gyfnod byr yn y senedd oedd ymgais i ddiwygio deddfau pwysau a mesur y DU er mwyn cyflwyno system ddegol a’i wrthwynebiad llwyddiannus i’r syniad o symud Coleg Dewi Sant o Lanbedr i Aberhonddu.

Gwasanaethodd fel Uchel Siryf Ceredigion ym 1845

Marwolaeth
----------

Bu farw yn ei gartref, Blaendyffryn, Llandysul yn 59 mlwydd oed .

|  |  |
| --- | --- |
|  | Mae gan Wicidestun destun sy'n berthnasol i'r erthygl hon:
**John Lloyd Davies** |

Cyfeiriadau
-----------

1. ↑  Y Bywgraffiadur: *DAVIES, JOHN LLOYD ( 1801 - 1860 ), Blaendyffryn ac Alltyrodyn, Llandysul, aelod seneddol* adalwyd 7 Medi 2017
2. ↑  "Family Notices - The Welshman". J. L. Brigstocke. 1853-12-16. Cyrchwyd 2017-09-06.
3. ↑  "CARMARTHEN AND CARDIGAN RAILWAY COMPANY - The Welshman". J. L. Brigstocke. 1856-02-29. Cyrchwyd 2017-09-06.
4. ↑  Williams, William Retlaw, The parliamentary history of the Principality of Wales, from the earliest times to the present day, 1541-1895 adalwyd 6 Medi 2017
5. ↑  Cardigan Election yn Pembrokeshire Herald and General Advertiser 2 Mawrth 1855  adalwyd 7 Ion 2014
6. ↑  Hansard Tŷ'r Cyffredin 12 Chwefror 1857 cyf 144 cc589-93 Archifwyd 2017-03-12 yn y Peiriant Wayback. adalwyd 6 Medi 2017
7. ↑  "TY Y CYFFREDIN CHWEF12 - Seren Cymru". William Morgan Evans. 1857-02-21. Cyrchwyd 2017-09-06.
8. ↑  "ST DAVIDS COLLEGE LAMPETER - The Welshman". J. L. Brigstocke. 1855-12-14. Cyrchwyd 2017-09-06.
9. ↑  "FamilyNotices - Seren Cymru". William Morgan Evans. 1860-04-06. Cyrchwyd 2017-09-06.

| Senedd y Deyrnas Unedig |
| --- |
|
| Rhagflaenydd:**Pryse Loveden** | **Aelod Seneddol Aberteifi**1855 – 1857 | Olynydd:**Edward Lewis Pryse** |

|  |  |
| --- | --- |
| Awdurdod | 
* YBC: Y Bywgraffiadur Cymreig

 |